AU KUNINGA KOGUDUS, JERUUSALEMM
Shalom sõbrad! Õnnistan teid Jeesuse nimel
suure kuninga linnast.
Jeesus nimetas Jeruusalemma suure kuninga linnaks,
pühaks linnaks.
Räägin täna tähtsast asjast.
Kuidas paraneda hülgamisest?
Hülgamine teeb hingele suurt valu.
Hülgamiskogemus peatab vaimuliku teekonna.
Alustan Jumala sõnaga.
Johannese 3:16 -
"Sest nõnda on Jumal maailma armastanud,
et ta andis oma ainusündinud Poja,
et ükski, kes temasse usub, ei läheks hukka,
vaid, et temal oleks igavene elu."
Hüljatud inimene tunneb,
et keegi ei vaja teda.
Ta kogeb, et keegi ei hooli temast.
Tal on raske elus positiivseid asju näha.
Sellest täna räägingi.
Seepärast alustasin õpetust Johannes 3:16ga.
"Sest nõnda on Jumal maailma armastanud ..."
Ütlen kohe alguses ära:
ravim hülgamise vastu on Jumala armastus.
Just nimelt Isa armastus.
Tean, et paljud selle saate vaatajad
peavad hülgamisest paranema.
Peate vabanema hülgamisest.
Hülgamine on saatana tööriist.
See on vaim, mille saatan on inimeste sekka läkitanud.
Paljud inimesed kannatavad selle all tänapäeval.
See on võinud juhtuda lapsepõlves. Paljud on kasvanud ilma isata.
Paljude suhe isaga on olnud halb.
Paljud on kogenud halvustamist.
Paljud kannatavad varasemate sugupõlvede needusi.
Hülgamine on needus.
Jeesus tuli siiski kõiki needusi murdma.
Ta tuli tühistama saatana tegusid.
1. Johannese 3:8 - "Selleks on Jumala poeg ilmunud,
et ta tühistaks kuradi teod."
Püha Vaim tahab selle õpetuse kaudu
murda saatana tööd, pagendada hülgamise
ja sind tervendada.
Hülgamine on tekitanud kurbust ja masendust.
Hülgamine viib nõiduseni.
Seda on raske mõista, kuid ma selgitan.
Hüljatud inimene püüab pidevalt inimestega kontakti leida.
Ta püüab oma olemasolu õigustada ja leida armastust.
Ta hakkab teisi manipuleerima.
Olen näinud paljusid vanemaid oma lastelt küsimas:
"Kas sa armastad mind?"
Paljud lapsed küsivad: "Kas armastad mind, ema?"
Jumal näitas mulle,
et seda ei küsita niisama.
Neil on armastuse defitsiit.
Kui kodudes pole armastust,
kogevad lapsed end hüljatuina ja otsivad armastust mujalt.
Tihti satuvad nad tõsistesse probleemidesse,
kuna nad lähevad armastust otsides niivõrd kaugele.
Meil on nüüd võimalus mõista,
et isegi kui keegi siin maailmas meid ka ei aktsepteeriks,
piisab meile sellest, et seda teeb Jumal.
Kust hülgamine alguse sai? Eedeni aiast,
kui Jumal ise Aadama ja Eeva sealt välja ajas.
Tegelikult juhtus see juba varem,
kui Aadam end Jumala eest peitis.
Jumal jalutas õhtuvilus paradiisis.
Ta hüüdis Aadamat: "Kus sa oled?" Heebrea keeles: "Ayecha?"
Jeremija kasutab seda sõna oma raamatus,
mite oma prohvetiraamatus, vaid Nutulauludes.
Sõnaga "ayecha" otsib Jumal inimest.
Jumal nuttis: "Kus sa oled?"
Aadam vastas: "Kuulsin sind ja peitsin end ära,
sest olen alasti."
Hülgamine algas sellest, kui inimene ei kuuletunud Jumalale.
Sellest peale on hülgamine jõuliselt tegutsenud.
Jumal ajas Aadama ja Eeva paradiisist välja.
Kui head inimesed me ka poleks,
ja kui head suhted peres ka poleks,
ja isegi kui elaksime armastuses,
tunneme end aeg-ajalt siiski hüljatud ja üksildasena.
See lihtsalt on nii.
Kuid Messias Jeesuses kutsub Jumal inimest:
"Tulge minu juurde tagasi!"
Jeesus ütleb Johannese 14:6 -
"Mina olen tee, tõde ja elu;
keegi ei tule Isa juurde muidu kui minu kaudu."
Aadam ja Eeva hülgasid Jumala, kuigi Ta oli nende Isa.
Jeesus ütleb: "Nüüd on kõigil võimalus,
nii juutidel kui mittejuutidel, naistel ja meestel,
lastel ja vanuritel, kõigil on võimalik Isa juurde tulla.
Tulin selleks, et võiksite Isa juurde naasta.
Isa saatis mind, sest Ta armastab teid."
Johannese 3:16-17: "Sest nõnda on Jumal maailma armastanud,
et ta andis oma ainusündinud Poja,
et ükski, kes temasse usub, ei läheks hukka,
vaid et tal oleks igavene elu.
Jumal ei ole ju läkitanud oma Poega maailma,
et ta kohut mõistaks maailma üle, vaid et maailm tema läbi päästetaks."
Roomlaste 8:32: "Tema, kes oma Poegagi ei säästnud,
vaid loovutas tema meie kõikide eest,
kuidas ta ei peaks siis koos Pojaga meile kõike muud kinkima?"
Kui tunnete end üskiku ja hüljatuna,
on teil lootust ja tulevikku.
Jeremija 29 järgi on Issanda mõtted rahu, mitte hävingu mõtted,
et anda meile tulevikku ja lootust.
Võtke täna vastu tervenemine Jumalalt.
Jumala armastus on ravim hülgamise vastu.
Vahel vajame ravimeid.
Kui haiged oleme ja end halvasti tunneme,
läheme arsti juurde ja saame retsepti.
Ostame ravimi ja see aitab meil paraneda.
See ei mõju ehk koheselt,
kuid umbes kolme päeva või nädala pärast hakkame toibuma.
Ravim võib meid tervendada.
Vahel aitab Jumal ravimi vormis.
Vahel me siiski Jumala armastuseta hakkama ei saa.
See pole üksnes ravim, vaid kogu elu.
Jumal ei taha meid hukka mõista.
Paulus ütleb Korintlaste kirjas,
et peame ise enda üle kohut mõistma,
et meie üle ei mõistetaks kohut koos maailmaga.
Jumal ei taha hukka mõista, vaid armastada.
Talle ei piisa, et teame seda mõistusega,
Ta tahab, et tunneksime Isa armastust.
See on oluline.
Kui teid praegu õpetan, tunnen Jumala võidmist,
ning Tema armastust ja tuld.
Mis Jeesusega ristil juhtus?
Ta löödi risti
ja enne surma ütles Ta:
"Isa, Isa, miks sa mind hülgasid?"
Ehk olete kuulnud, mis Jeesusega siis juhtus.
Ta vahetas meiega kohad.
Ta võttis meie patud ja andis meile oma õigsuse.
Ta võttis meie needuse ja andis meile oma õnnistuse.
Ta võttis meie surma ja andis meile oma elu,
igavese elu.
Ta võttis meie haigused ja andis meile oma tervise.
Ta võttis meie vaesuse ja andis meile oma rikkuse.
Nagu ütlesin, hülgamiskogemus on haigus ja needus.
Ta koges ristil hülgamist,
ja nüüd ütleb Püha Vaim:
"Loovuta oma hülgamine Messias Jeesuse ristile,
ja annan sulle tervise, rõõmu, armastuse
ja kõik, mida vajad."
Jeesus koges ristil hülgamist. "Isa, miks sa mind hülgasid?"
Või: "Mu Jumal, miks sa mind hülgasid?"
Esimest korda meenus mulle,
et Jeesus kutsus oma Isa sõnaga 'Eli', mu Jumal.
See on huvitav.
Enne Jeesuse ristilöömist
kutsusime Jumalat Jumalaks.
Lõpuajal räägib Jumal siiski oma Poja kaudu,
et meist saaksid Jumala lapsed.
Jumal on meile Isa.
Jeesus kandis ära meie hülgamise, esimese inimese hülgamise.
"Mu Jumal, mu Jumal, miks sa mind hülgasid?"
Eesriie rebenes ülalt alla.
Avanes tee Isa juurde.
Jeesus ütles: "Mina olen tee ja tõde ja elu;
keegi ei pääse Isa juurde muidu kui minu kaudu."
Teil on nüüd võimalik Isa juurde tulla.
Võite tunda Jumala armastust ja paraneda hülgamisest.
Kui Jeesus oli 40 päeva kõrbes,-
kiusas Teda saatan.
Sellest jagu saades läks Jeesus hingamispäeval otse sünagoogi
ja avas Jesaja raamatu 61. ptk.
"Issanda Jumala Vaim on minu peal, sest Issand on mind võidnud;
ta on mind läkitanud viima rõõmusõnumit alandlikele,
parandama neid, kel murtud süda..."
Heebr. k. "Siduma" ehk mässima sidet südame haava ümber.
"... kuulutama vabastust vangidele."
Hülgamine on meid vangistanud.
Jeesuses, armastuses ja Pühas Vaimus
on Jumal meid vabastanud.
"...ja avama pimedate silmi,
kuulutama Issanda meelepärast aastat
ja meie Jumala kättemaksu päeva, trööstima kõiki leinajaid,
andma Siioni leinajaile laubaehte tuha asemel,
rõõmuõli leinarüü asemel,
ülistusrüü kustuva vaimu asemel..."
Kuulake!
Laubaehte tuha asemele.
Luid kuivatava vaimu asemele annab Ta meile rõõmu.
Masenduse ja hülgamise asemele
annab Ta meile rõõmu, armastuse, usu ja lootuse, kõik, mida vajame.
Kui tunned, et keegi ei armasta sind,
on üks, kes sind armastab.
Ta ütles, et ei saada kedagi ära, kes Tema juurde tuleb.
Ta nimi on Jeesus.
Ta on Jumala Poeg, kes andis oma elu.
Joh 6:37: "Kes minu juurde tuleb, seda ma ei aja välja."
Matt 11:28: "Tulge minu juurde kõik, kes olete vaevatud ja koormatud,
ja mina annan teile hingamise!"
Armastust pole vaja mujalt otsida.
Pole vaja taotleda patuste heakskiitu.
Te ei pea tegema seda, mida teevad maailma inimesed,
et heakskiitu leida.
Jumal aktsepteerib teid. Jumal armastab teid.
Taavet ütles prohvetlikult Laulus 27:10 -
"Sest mu isa ja ema hülgasid minu, aga Issand võtab mu üles."
Ehk on keegi teist kaotanud lähedase,
pereliikme või sõbra.
Tunnete end üksildase ja hüljatuna.
Jumal tahab teid tervendada.
Ta tahab, et teaksite, mis on Jumala armastus.
Armastus toimib. See pole tühine sõnakõlks.
Armastus valati meie südameisse Püha Vaimu kaudu.
Peate maha rahunema ja rääkima Jumala Vaimuga.
Istuge maha ja lugege Piiblit. Võtke selleks aega.
Lugege kohti, mis räägivad Jumala armastusest.
Lugege Johannese kirju.
Need räägivad jõuliselt Isa armastusest.
Johannes puhkas Jeesuse süles.
Ta kuulis Messia südamelööke.
Kas olete märganud,
mida Johannes enda kohta Johannese evangeeliumi lõpus ütleb?
Seal oli Peetrus ja teine jünger, "keda Jeesus armastas."
Johannes ei maininud enda nime.
Ta tundis Isa armastust, mis tuli Poja kaudu.
Teoloogide väitel
kirjutas Johannes Ilmutuse raamatu 90-aastaselt.
Ilmutusraamatus öeldakse,
et Johannes viidi Patmose saarele Jumala Sõna pärast.
Millega siin tegemist on?
Sinna viidi inimesi surema.
See oli omamoodi vangla.
Johannes ei tundnud end siiski hüljatuna.
Ta tundis Isa armastust,
sest tal oli algusest peale õige suhe Jeesusega.
Armastust tuleb kuulutada, muidu see ei tööta.
Paljud räägivad oma elu üle masenduse sõnu.
Hakkake endale rääkima armastuse sõnu, Jumala sõnu.
Kuulutage seda.
Armastus ei tööta, kui seda ei kuulutata.
Laul 81:10 - "Tee lahti oma suu, siis täidan ta!"
Kuulutage oma elus, mida Jumal on teinud.
Kuulutage, miks Jeesus tuli.
Kuulutage endile, et Jumal armastab teid.
Kuulutage iga päev:
"Nõnda on Jumal mind armastanud, et andis oma ainusündinud Poja,
et ma ei läheks hukka, vaid saaksin igavese elu."
Lugege piiblikirjakohti, mis räägivad armastusest.
Hakake seda uskuma. Sööge end seda täis.
Sööge Jumala Sõna, seda, mis Ta teie kohta on öelnud.
Tal on teie suhtes rahu mitte hävingu mõtted.
Jumal ütleb Jeremija 29:11 -
"Sest mina tunnen mõtteid, mis ma teie pärast mõlgutan,
ütleb Issand: need on rahu, aga mitte õnnetuse mõtted,
et anda teile tulevikku ja lootust."
Iisraeli rahvas oli hüljatuna Baabülonis.
Nad saadeti tõotatud maalt välja.
Sel ajal käskis Jeremija neil paguluses elada,
õnnistada seda kohta, ehitada maju,
ja palvetada selle linna eest.
Seejärel ütles Jumal,
et Tal on nende suhtes rahu mitte hävingu mõtted.
Kui tunned end hüljatu ja vääritimõistetuna,
kui oled masenduses,
rahune ja kuula, mida Püha Vaim ütleb.
Jumal ütleb oma Vaimu kaudu:
"Mu poeg, ma armastan sind. Mu tütar, ma armastan sind."
Palvetan teie eest.
Olete piisavalt õpetust saanud.
Andke oma hülgamine Jeesusele.
Võtke Temalt vastu Jumala heakskiit.
Ta on teid Jeesuses juba vastu võtnud.
Võtke vastu Jumala lapse seisus.
Kas olete kunagi öelnud Isale: "Abba, Isa, armastan sind"?
Ehk on teil vanematega halvad suhted olnud.
Nüüd peate siiski paluma,
et Jumal täidaks teid oma armastusega.
Palvetan Messias Jeesuse nimel,
Abba, meie Issanda Jeesuse Isa, täida nad oma Püha Vaimuga!
Täida nad Jumala armastusega! Mine välja hülgamise vaim.
Isa, tervenda nad hülgamisest ja masendusest,
Jeesuse nimel. Tervenda nad!
Tervenda hinged ja ihud. Läkita oma sõna, et nad paraneksid.
Jeesuse vermete läbi on meile tervis tulnud.
Jeesuse nimel, aamen.
Saatke tagasisidet ja palvesoove.
Oleme Facebookis. Võtke meiega ühendust.
Kirjutage tunnistusi. See rõõmustab meid.
Jumal õnnistagu teid Issanda Jeesuse nimel!
Tõlge: Monika Jaaguri